b'\n_START_ARTICLE_\nStojan Auer\n_START_SECTION_\n\xc5\xbdivljenjepis\n_START_PARAGRAPH_\nDipl. ekonomist in in\xc5\xbe. multimedijev je zaslovel v 90. letih 20. stoletja kot voditelj priljubljene televizijske oddaje Poglej in zadeni, ki se je predvajala v letih 1992-1997 na nacionalnem televizijskem programu. Oddaja je bila svojevrsten fenomen, saj je Auer gostil \xc5\xa1tevilne zvezdnike svetovnega formata, kar kasneje ni uspelo prakti\xc4\x8dno nobenem slovenskem televizijskem voditelju. Vodil je tudi oddajo Planet In._NEWLINE_Auer ostaja aktiven v medijskem svetu s svojo radijsko postajo Radio Net FM in televizijskim kanalom Net TV, zadnje \xc4\x8dase pa se ukvarja tudi z lokalno politiko - je namre\xc4\x8d mariborski mestni svetnik ter predsednik Liste za pravi\xc4\x8dnost in razvoj (LPR), na lokalnih volitvah 2010 pa je tudi (sicer neuspe\xc5\xa1no) kandidiral za \xc5\xbeupana Maribora._NEWLINE_Leta 2005 so Auerja obsodili na enoletno zaporno kazen zaradi utaje davkov. Kazen je za\xc4\x8del prestajati v za\xc4\x8detku leta 2006, a so ga nato kmalu izpustili iz zapora, saj je bila sodba razveljavljena._NEWLINE_Na dr\xc5\xbeavnozborskih volitvah leta 2011 je kandidiral na listi SDS.\n_START_SECTION_\nDru\xc5\xbeina\n_START_PARAGRAPH_\nZ \xc5\xbeeno Karmen ima h\xc4\x8di Sandro (*1985).'